JCh: Lazizbek Mullajonov chorak finalga yo`l oldi

Belgradda o`tkazilayotgan boks bo`yicha jahon chempionatida eng og`ir vazn toifasida ishtirok etayotgan Lazizbek Mullajonov (+92 kg) navbatdagi g`alabasini qo`lga kiritdi.
O`zbekiston milliy olimpiya qo`mitasi bu haqda xabar berdi.
 Ta`kidlanishicha, angliyalik Delisius Orega qarshi ringga ko`tarilgan O`zbekiston vakili o`zining tezkor va aniq zarbalari bilan ajralib turgan. 
Yakunda bu harakatlar hakamlarning ham e`tiboridan chetda qolmadi. 
Endi Mullajonov chorak finalda armanistonlik Davit Chaloyan bilan hisob-kitob qiladigan bo`ldi.